paragraph_text: mini|[[Angioedem na dječakovom licu. Izrazit otok zahvatio je vjeđe i dječak ih ne može otvoriti. Reakcija je nastala nakon izlaganja alergenu.]]  Anafilaksija (izraz dolazi od grčke riječi ἀνά ana,protiv, i φύλαξις phylaxis, zaštita) ozbiljna je alergijska reakcija koja počinje iznenada i može biti smrtonosna. Obično je popraćena nizom simptoma, uključujući svrab, osip, oticanje grla i nizak krvni tlak. Najčešći uzroci su ubodi kukaca, prehrambene namirnice i lijekovi.